Page:Scotland's skaith, or, The history o' Will and Jean.pdf/7

 7 Maist things hae a sma' beginnin' But wha kens how things will end ? Owkly clubs are nae great sinnin', Gin fouk hae enough to spend. But nae man o' sober thinkin' E'er will say that things can thrive, If there's spent in ougly drinkin' What keeps wife and weans alive. Drink maun ay hae conversation, Ilka social soul allows; But in this reformin nation, Wha can speak without the NEWS? News, first meant for state physicians, Deeply skill'd in courtly drugs; Now when a' are politicians, Just to set folks by the lugs. Maggie's club, wha cou'd get nae light On some things that shou'd be clear, Fand ere lang the fault, and ae night Clubs'd and gat the GAZETTEER*. Twice a week to Maggie's cot-house, Swith! by post the papers fled! Thoughts spring up like plants in hot-house, Every time the news are read. Ilk ane's wiser than anither, Things are no gaun right, (quo' Tam): • The Edinburgh Gazetteer, a violent opposition pa- per, published in 1793-1; the publication of which has been discoutinned some years back.